
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Καθορισμός των ορίων του αιγιαλού χαι δημιουργία ζώνης παρα¬ 
λίας στη θέση «ΑΥΛΑΚΙ» κοινότητας ΠΕΤΡΑΣ Ν. ΛΕΣΒΟΥ 
μπροστά από την ιδιοκτησία Ιπποκράτη θεοδωρέλλη, Εμμ. & 
Σπόρου Ατσικμπάση και Κων/νου Ευθυμίου. 1 

ΑΝΑΚΟΙΝΩΣΕΙΣ 

Ειδοποίηση της παρακατάθεσης αποζημίωσης που έγινε για την 
Αναγκαστική Απαλλοτρίωση οικοπεδικών τμημάτων στη Θεσ¬ 
σαλονίκη . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέου του κτιρίου, φερόμενου ως ιδιοκτη¬ 
σία Μιχαήλ Βαλτά στον οικισμό ΚΑΛΛΟΝΗ Ν. Λέσβου και κα¬ 
θορισμός ειδικών όρων και περιορισμών δόμησης . 

Χαρακτηρισμός ως διατηρητέου του κτιρίου που βρίσκεται στη Λά- 
στρο Σητείας (Ν. Λασηθίου) και καθορισμός ειδικών όρων και 

περιορισμών δόμησης. 

Τροποποίηση του ρυμοτομικού σχεδίου Ν. Λιοσίων στην οδό Αλ¬ 
φειού Ν. Δυτ. Αττικής... 

Ανάκληση της με αριθ. α104/Φ 1291/26.1.1989 απόφασης του 
Νομού Λακωνίας για την διαπλάτυνση του Επαρχιακού δρόμου 
Σπάρτης-Χρυσάφων . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 38/14 ^ (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΑΥΛΑΚΙ» κοινότητας ΠΕΤΡΑΣ Ν. ΛΕΣΒΟΥ μπροστά 
από την ιδιοκτησία Ιπποκράτη Θεοδωρέλλη, Εμμ. & Σπύρου Ατσι- 
κμπάση και Κων/νου Ευθυμίου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕκ 214/26.4.1982 τεύχος Β’) κοινής 
απόφασης τςρν Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 5.4.89 έκθεση της «Επιτροπής καθορισμού των οριών 


του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΑΥΛΑΚΙ» της κοινό¬ 
τητας Πέτρας Ν. Λέσβου μπροστά από την ιδιοκτησία των Ιππ. Θεοδω¬ 
ρέλλη, Εμμ. και Σπύρου Ατσικμπάση και Κων/νου Ευθυμίου, και το 
από Δεκεμβρίου 1988 με κλίμακα 1:500 τοπογράφικό διάγραμμα του 
Τοπογράφου μηχανικού Μιχαήλ I. Χαπέλλη, που θεωρήθηκε την 4 
Απριλίου 1989 από τη Διεύθυνση Τεχνικών Υπηρεσιών της Νομαρχίας 
ΛΕΣΒΟΥ και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 544.5/144/89/Σ.412/31.3.89 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 5.4.1989 έκθεση της Επιτροπής καθροι- 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από ΔΕΚ 1988 τοπογραφικό διάγραμμα, που τη συνοδεύει, 
το οποίο συντάχθηκε από τον Μιχαήλ I. Χατζέλλη μηχανικό, με κλί¬ 
μακα 1:500 και θεωρήθηκε την 4 Απριλίου 1989 από τη Διεύθυνση 
Τεχνικών Υπηρεσιών της Νομαρχίας ΛΕΣΒΟΥ, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση «ΑΥΛΑΚΙ» κοινότητας Πέτρας Ν. Λέσβου μπροστά από την ιδιο¬ 
κτησία των Ιπποκρ. θεοδωρέλλη, Εμμ. Σπύρου Ατσικμπάση και Κων/ 
νου Ευθυμίου και με κίτρινη γραμμή τα όρια της παραλίας στην ίδια 
θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Μυτιλήνη, 5 Απριλίου 1989 
Ο Νομάρχης 

ΜΙΧ. ΣΠΑΤΙΩΤΗΣ 

ΕΚΘΕΣΗ 

Επιτροπής καθορισμού των ορίων αιγιαλού και παραλίας. 

(άρθρ 74 Π.Δ. 636) 

Για τον καθορισμό των πρώτων των ορίων του αιγιαλού και της πα¬ 
ραλίας στην περιοχή «Αυλάκι», της Κοινότητας Πέτρας Λέσβου προ της 
ιδιοκτησίας Ιπποκράτη Θεοδωρέλλη, Εμμ. & Σπύρου Ατσικμπάση & 
Κων. Ευθυμίου. 

Στην Πέτρα σήμερα 13.2.89 ημέρα Δευτέρα. 

Οι υπογεγραμμένοι: 

1) Λάμπρος Παπαλαμπρόπουλος ΔΕ1/Α υπάλληλος Οικ. Εφορίας 
Μηθύμνης. 

2) Νικόλαος Ψαρρός Δ/ντής της Δ/νσης Τεχνικών Υπηρεσιών Ν. 

Λέσβου ως μέλη. 

3) Μιχαήλ Παριάρος Ανθ/ρχος Λ.Σ. αναπληρωτής του Λιμενάρχη 
Μυτιλήνης ως μέλος αποτελούντες την επιτροπή καθορισμού ορίων αι- 
γιαλού και παραλίας και θέσεων αμμοληψίας δυνάμειτ ου άρθρου 74 
του Π.Δ. 636/77 και της υπ’ αριθ. 2881/30.3.1988 αποφάσεως του 
Νομάρχη Λέσβου, συγκληθείσα δια την υπ’ αριθμόν 94/23.1.1989 
προσκλήσεως του Οικονομικού Εφόρου Μήθυμνας μεταβήκαμε επί τό¬ 
που στην προαναφερθείσα περιοχή κατά την 13.2.89 και προβήκαμε 
επί του τοπογραφικού διαγράμματος στον καθορισμό των ορίων του αι- 
γιαλού και της παραλίας, αφού λάβαμε υπόψη: 

1) Το γεγονός ότι ο καθορισμός των ορίων αιγιαλού και παραλίας 
στην παραπάνω περιοχή ζητήθηκε από τον Ιπποκράτη Θεοδωρέλλη. 

2) Το από Δεκέμβιρο 1988 Τοπογραφικό και υψομετρικό διάγραμμα 
με κλίμακα 1:500 που συνέταξε ο Μιχ. Δ. Χατζέλλης τοπογράφος Μη¬ 
χανικός ηλεγμένο για την ακρίβεια αποτυπώσεως και θεωρημένο από 
τον Προϊστάμενο της Δ/νσεως Τεχνικών Υπηρεσιών Ν. Λέσβου με ημε¬ 
ρομηνία 20.2.89. 

3) Τις διατάξεις του Α.Ν. 2344/40 όπως αυτή τροποποιήθηκε και 
συμπληρώθηκε και τις διατάξεις Ν. 1377/83 και τις σχετικές προς 
τούτον υπ’ αρ. Δ. 3474/970 Πολ 105 από 29.7.83 και Ν. 505/253 
ΠΟΑ 69 από 30.3.1984 διαταγές του Υπουργείου Οικονομικών. 

4) Την εκ της επιτόπιου μεταβάσεως στην παραπάνω περιοχή σχη- 
ματισθείσα αντίληψη περί του πλάτους της βρεχομένης ζώνης της ξηράς 
και λοιπών συναφών στοιχείων, ήτοι: 

α) ότι η αυτή είναι αμμώδης και στα άκρα βραχώδης και 

β) ότι οι άνεμοι είναι συνήθως βόρειοι βορειοδυτικοί 4-5 μποφώρ 


(ένταση κυμμάτων) και ότι ο ύψος κυμάτων περίου 1 (ενός) μέτρου, 
αποφασίζει. 

Καθορίζει επί του ως άνω τοπογραφικού διαγράμματος. 

1) Με συνεχή κόκκινη πολυγωνική γραμμή την οριογραμμή του αι- 
γιαλού υπό στοιχεία Αο ΔΕΖΗΘΙΚΛΜΝΞΟΠΡΣΤΥ. 

2) Με συνεχή κίτρινη πολυγωνική γραμμή την οριογραμμή παροιλίας 
ως εμφαίνεται στο τοπογραφικό διάγραμμα με στοιχεία Αο’ Γ'ΔΈ’ΖΉ’- 
ΘΤΚ'Λ’Μ'Ν'ΞΌ'Π'Ρ'ΣΤΊΓ παράλληλα και εις απόσταση 10 μ από 
την ως άνω καθοριαθείσα οριογραμμή αιγιοιλού επειδή δεν εξυπηρετού¬ 
νται οι σκοποί της παραγρ. 1 του άρθρου 7 του Α.Ν. 2344/40. 

Οι κορυφές των οριογραμμών ορίζονται δια συντεταγμένων εξαρτο- 
μένων εκ του τριγωνομετρικού κρατικού δικτύου. 

3) Η οριογραμμή του αιγιαλού δεν παρακάμπτει τα εν αυτής υπάρχο¬ 
ντα κτίσματα. 

4) Δεν βρέθηκαν στοιχεία για την ανάπτυξη παλαιού αιγιαλού. 

5) Το τακτικό μέλος της επιτροπής Λιμενάρχης Μυτιλήνης απού¬ 
σιαζε κατά τη συνεδρίαση της επιτροπής και επί τόπου επίσκεψη αυτής 
του ως άνω αιγιοιλού λόγω υπηρεσιακού κωλύματος. 

. Ο Πρόεδρος 

ΛΑΜΠΡΟΣ ΠΑΠΑΛΑΜΠΡΟΠΟΥΛΟΣ 

Τα Μέλη 
Ν. ΨΑΡΡΟΣ 
ΜΙΧΑΗΛ ΠΑΡΙΑΡΟΣ 

ΑΝΑΚΟΙΝΩΣΕΙΣ 

( 2 ) 

Ειδοποίηση της παρακατάθεσης αποζημίωσης που έγινε για την Ανα¬ 
γκαστική Απαλλοτρίωση οικοπεδικών τμημάτων στη Θεσσαλο¬ 
νίκη. 

Οι 1) Νικόλαος Βασιλειάδης του Βασιλείου, 2) Σάββας Σαγιόγλου 
του Ανδρέα, και 3) Συμεών Σαγιόγλου του Ανδρέα, κάτοικοι Θεσσαλο¬ 
νίκης, κατέθεσαν στη Συμβολαιογράφο θεσ/νίκης Στυλιανή Πουργάνη 
- Λέπεση, με τις με αριθμούς α) 10.006, β) 10.007 και γ) 10.008/15 
Φεβρουάριου 1989 Πράξεις Κατάθεσης Γραμαμτίων σύστασης Παρα¬ 
καταθήκης τα με αριθμούς 436074 - 436075 και 436076/9.2.1989 
Γραμμάτια σύστασης Παρακαταθήκης του Υποκαταστήματος του Τα¬ 
μείου Παρακαταθηκών και Δανείων στη Θεσσαλονίκη, για ποσά δραχ¬ 
μών: α) διακόσιες οκτώ χιλιάδες (208.000), β) πεντακοσίων ενενήντα 
πέντε χιλιάδων διακόσιες δραχμές (595.200) και γ) τετρακόσιες ογδό¬ 
ντα χιλιάδες (480.000), αντίστοιχα σαν αποζημίωση που καθορίστηκε 
με την με αριθμό 6053/1987 απόφαση του Μονομελούς Πρωτοδικείου 
Θεσ/νίκης, κατόπιν των με αριθμούς α) 4106/1978 και β) 5285/ 
1986 Πράξεων Τακτοποίησης του Πολεοδομικού Γραφείου θεσ/νίκης, 
που επικυρώθηκαν με τις με αριθμούς ΔΠ/6805/14.2.1979 και 
ΔΠ/ΤΑ 5966/24.3.86 αντίστοιχα αποφάσεις του Νομάρχη θεσ/ 
νίκης, για την απαλλοτρίωση των παρακάτω οικοπεδικών τμημά¬ 
των: 

Α' Πράξη με αριθμό 4106/1978: 

1) Το τμήμα με στοιχεία 1 -4-7-8-1 εμβαδού 12,50 τ.μ. που φέρεται 
ότι ανήκει στην ιδιοκτησία Βασιλείου Σιδηρά, 2) το τμήμα με στοιχεία 
2-4-6-7-2 εμβαδού 2,20 τ.μ. που φέρεται ότι ανήκει στην ιδιοκτησία 
της Ειρήνης Δανίδου, που όμως διεκδικούν και οι Βασίλειος Σιδηράς 
του Δημητρίου, Παναγιώτης Σιδηράς του Δημητρίου, Μαρία θυγ. Δη- 
μητρίου Σιδηρά, θωμάς Σιδηράς του Δημητρίου, Αντιγόνη χήρα Φω¬ 
τίου Σιδηρά, Βασιλική θυγ. Φωτίου Σιδηρά, Καλλιόπη θυγ. Φωτίου Σι¬ 
δηρά, 3) το τμήμα με στοιχεία 7-8-9-10-11-7 εμβαδού 22,50 τ.μ. που 
φέρεται ότι ανήκει στην ιδιοκτησία της Ελένης Κένα, 4) το τμήμα με τα 
στοιχεία 6-4-30-31-6 εμβαδού 30 τ.μ. που φέρεται ότι ανήκει στην 
ιδιοκτησία της Ειρήνης Δανίδου. 

Β' Πράξη με αριθμό 5285/1986: 

1) Το τμήμα με τα στοιχεία 1-2-3-4-5-1 εμβαδού 13 τ.μ. που φέρε¬ 
ται ότι ανήκει στην συνιδιοκτησία των Γεωργίου Τσιόκα και Αλκιβιάδη 
Τσιόκα, που προσκυρώνονται στο οικόπεδο των υπόχρεων καταθετών 
κατά το ποσοστό που ανήκει στον καθένα απ’ αυτούς δηλαδή κατά 1 /3 
εξ αδιαιρέτου, ή ρυμοτομούνται με υπόχρεους πάλι του αυτούς καταθέ¬ 
τες, για να αποδοθούν στους δικαούχους που θα αναγνωρισθούν νόμιμα. 

Θεσσαλονίκη, 15 Απριλίου 1989 

Ο Πληρεξούσιος Δικηγόρος 
ΝΙΚΟΛΑΟΣ ΑΝΑΣΤΑΣΟΠΟΤΛΟΣ 
(Αριθ. Διπλ. Δημ. Ταμ. 1332253, 1332262/89) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3269 (3) 

Χαρακτηρισμός ως διατηρητέου του κτιρίου, φερόμενου ως ιδιοκτησία 
Μιχαήλ Βαλτά στον οικισμό ΚΑΛΛΟΝΗ Ν. Λέσβου και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 


ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το 1/86 Π.Δ/γμα «Καθορισμός αρμοδιοτήτων Υπουργείου Αι¬ 
γαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το 359/86 Π.Δ/γμα «Οργανισμός Υπουργείου Αιγαίου» (ΦΕΚ 
1/Α/86) και ειδικότερα το άρθρο 5 (παρ. 1, Ε και παρ. 2, Ε, 8) αυτού. 

4. Την 2497/10.4.89 (ΦΕΚ 246/Β/11.4.89) απόφαση του 
Υπουργού Αιγαίου «Μεταβίβαση αρμοδιοτήτων στο Γενικό Γραμματέα 
και του δικαιώματος να υπογράφουν «με εντολή Υπουργού στους Προϊ¬ 
σταμένους Δ/ναεων και Τμημάτων του Υπουργείου Αιγαίου». 

5. Την από 20.3.89 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου. 

6. Την από 29.3.89 απάντηση του Μιχαήλ Βαλτά, με την οποία 
αποδέχεται τον χαρακτηρισμό ως διατηρητέου του κτιρίου, φερόμενου 
ως ιδιοκτησία του. 

7. Την από 12.4.1989 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτίριο φερόμενο ως ιδιοκτησία 
Μιχαήλ Βαλτά, που βρίσκεται στον οικισμό Καλλονή Ν. Λέσβου, όπως 
φαίνεται σημειωμένο στο σχετικό πρωτότυπο τοπογραφικό διάγραμμα, 
σε κλίμακα 1/2.000, που θεωρήθηκε από τον Προϊστάμενο του Τμή¬ 
ματος Πολιτιστικής Ανάπτυξης του Υπουργείου Αιγαίου, με την υπ’ αρ. 
3269/89 πράξη του, συνοπτικό αντίτυπο του οποίου δημοσιεύεται με 
την παρούσα απόφαση. 

2. Στο χαρακτηριζόμενο διατηρητέο κτίριο, απαγορεύεται η κατα¬ 
στροφή, η αφαίρεση, η αλλοίωση της αρχιτεκτονικής μορφής, της στατι¬ 
κής δομής και του διάκοσμου, που βρίσκεται είτε εσωτερικά είτε εξωτε¬ 
ρικά του κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός του χαρακτή¬ 
ρας. 

- 4. Επιτρέπεται προσθήκη «μικρής κλίμακας» στην οπίσθια όψη του 
κτιρίου για χώρους, όπως μαγειρείο ή υγιεινής, μόνον εφόσον είναι απα¬ 
ραίτητοι για την λειτουργική εξυπηρέτηση του κτιρίου, μετά από 
έγκριση της αρμόδιας Επιτροπής Πολεοδομικού & Αρχιτεκτονικού 
Ελέγχου (ΕΠΑΕ), Μεγαλύτερη προσθήκη για την εξάντληση του Σ.Δ. 
(Συντελεστού Δόμησης) επιτρέπεται μόνον μετά από έγκριση του αρμο¬ 
δίου Τμήματος του Υπουργείου Αιγαίου, εφόσον η προσθήκη κατα¬ 
σκευάζεται σύμφωνα με τις διατάξεις του Γ.Ο.Κ., και, με ειδική ρύθ¬ 
μιση, που εκδίδεται με απόφαση του Υπουργού Αιγαίου, σύμφωνα με τις 
διαδικασίες του άρθρου 4, παρ. 2 του ΓΟΚ/85, εφόσον η προσθήκη κα¬ 
τασκευάζεται κατά παρέκκλιση των διατάξεων του ΓΟΚ. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στις όψιες του κτιρίου και στον περιβάλλοντα χώρο του. Επι¬ 
τρέπονται επιγραφές περιορισμένων διαστάσεων, που υποδηλώνουν τυ¬ 
χόν χρήσεις των χώρων του κτιρίου. 

6. Για οποιαδήποτε επέμβαση στο εσωτερικό, εξωτερικό και τον πε¬ 
ριβάλλοντα χώρο του κτιρίου, καθώς και για την τοποθέτηση επιγρα¬ 
φών απαιτείται η έγκριση τής ΕΠΑΕ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 5 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 42290/2113 (4) 

Χαρακτηρισμός ως διατηρητέου του κτιρίου που βρίσκεται στη Λάστρο 

Σητείας (Ν. Λασηθίου) και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α' 91)». 

2. Τις διατάξεις της υπ’ αριθ. 15883/1903/8.2.1988 κοινής από¬ 
φασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 7.11.1988 αιτιολογική έκθεση της δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 29.11.88 (αρ. πρωτ. 83386/11071) σύμφωνη γνώμη 
της Ιωάννας Χατζάκη για τον χαρακτηρισμό ως διατηρητέου του παρα¬ 
κάτω κτιρίου, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται στη Λά¬ 
στρο Σητείας (Ν. Λασηθίου) φερόμενο ως ιδιοκτησία Ιωάννας Χατζάκη, 
όπως φαίνεται στο σχετικό πρωτότυπο διάγραμμα σε κλίμακα 1:200 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αριθ. 42290/1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο τμήμα Αρχείου Σχεδίων της Δ/νσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2) Στο χαρακτηριζόμενο ως διατηρητέο κτίριο απαγορεύεται κάθε 
καταστροφή, αφαίρεση ή αλλοίωση των αρχιτεκτονικών στοιχείων του. 

3) Επιτρέπεται η αποκατάσταση του κτιρίου στην αρχική του μορφή, 
.η στατική ενίσχυση και κάθε εσωτερική μεταρρύθμιση για λόγους λει¬ 
τουργικούς εφόσον δεν αλλοιώνεται ο γενικός αρχιτεκτονικός χαρακτή¬ 
ρας του. 

. 4) Απαγορεύεται η τοποθέτηση διαφημίσεων και φωτεινών επιγρα¬ 
φών στο κτίριο, πλην των αναγκαίων επιγραφών περιορισμένων διαστά¬ 
σεων που πληροφορούν για την χρήση του κτιρίου. 

5) Για οποιαδήποτε οικοδομική εργασία στο εσωτερικό ή εξωτερικό 
του κτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 8332/1031 (5) 

Τροποποίηση του ρυμοτομικού σχεδίου Ν. Λιοσίων στην οδό Αλφειού Ν. 

Δυτ. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 


νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/86 Π.Δ/τος (ΦΕΚ 70/Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή υπουργού ΠΕΧΩΔΕ. 

5. Την υπ’ αρ. 49/88 και 113/88 γνωμοδοτήσεις του Δημοτικού 
Συμβουλίου Ν. Λιοσίων. 

6. Την υπ’ αρ. 36/88 (θέμα 14ο) και 3/88 (θέμα Ιο εκτός ΗΔ) 
γνωμοδοτήσεις του Συμβουλίου Χ.Ο.Π. Νομού Δυτ. Αττικής, αποφασί¬ 
ζουμε: 

Άρθρο Ιο 

Εγκρίνεται η τροποποίηση του εγκεκριμένου ρυμοτομικού σχεδίου Ν. 
Λιοσίων και συγκεκριμένα η οδός Αλφειού από ρέμματος Φλέβας έως 
Νυμφαίου όπως φαίνεται στο σχετικό πρωτότυπο σχεδιάγραμμα σε κλί¬ 
μακα 1:500 που έχει θεωρηθεί από την Δ/ντρια της Δ/νσης Πολ/μίας 
Δυτ. Αττικής και που αντίγραφό του θα αναρτηθεί για 15 ημέρες στα 
γραφεία της Δ/νσης Πολεοδομίας Δυτ. Αττικής μετά τη δημοσίευση της 
απόφασης αυτής στην Εφημερίδα της Κυβερνήσεως. 

Άρθρο 2ο 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 25 Απριλίου 1989 

Ο Νομάρχης 
Γ. ΑΝΑΝΙΑΔΗΣ 

-♦- 

Αριθ. 109/Φ 1291 (6) 

Ανάκληση της με αριθ. α104/Φ 1291/26.1.1989 απόφασης του Νο¬ 
μού Λακωνίας για την διαπλάτυνση του Επαρχιακού δρόμου Σπάρ- 

της-Χρυσάφων. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Π.Δ. 347/1986. 

3. Το γεγονός ότι το ανώτερο όριο εκτάσεων που μπορεί να απαλλο¬ 
τριωθεί από τον Νομάρχη για την κατασκευή Επαρχιακών δρόμων 
ανέρχεται στις 100.000 τ.μ. 

4. Την με αριθ. α 104/Φ 1291/1989 απόφασή μας με την οποία 
κηρύξαμε αναγκαστική απαλλ/ση ακινήτων για την διαπλάτυνση του 
Επαρχιακού δρόμου Σπάρτης-Χρυσάφων. 

5. Το με αριθ. 1018650/847/0010/8.3.1989 έγγραφο του 
Υπουργείου Οικονομικών, αποφασίζουμε: 

Ανακαλούμε την στο παραπάνω σκεπτικό και με αριθ. α 104/Φ 
1291/1989 απόφασή μας, ως μη σύννομη, καθότι η απαλλοτριωθείσα 
έκταση υπερβαίνει τα 100.000 τ.μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 21 Απριλίου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



